אליעזר איגרא

הרב אליעזר איגרא (נולד בי"א באב תשי"ד, 10 באוגוסט 1954) הוא רב דתי לאומי, כיהן החל ממרץ 2012 ועד 8 באוגוסט 2024 כדיין בבית הדין הרבני הגדול בירושלים, קודם לכן כיהן כדיין וכאב בית הדין בבאר שבע. בעקבות דחיית הבחירות לרבנות הראשית לישראל שימש ממלא מקום נשיא בית הדין הגדול. נולד וגדל בשכונת רחביה בירושלים. אביו, יעקב, היה מנהל בית חינוך עיוורים ולאחר מכן הקים את עמותת "קרן אור" שהפעילה מוסד לילדים עיוורים. אמו, אסתר, היא דור שישי בירושלים. למד בבית הספר חורב ולאחר מכן בישיבה התיכונית חורב. לאחר מכן למד במשך עשר שנים בישיבת ההסדר כרם ביבנה. בין השנים תשל"ב-תשל"ד שירת בצה"ל ולחם במלחמת יום הכיפורים ובמלחמת ההתשה שלאחריה, בגזרת סיני. לאחר המלחמה עבר הסבה לחיל השריון והועבר לגדוד 71, שם הכיר את המג"ד יוני נתניהו ולמד איתו תורה בחברותא. לאחר נישואיו בכסלו תשל"ו למד בכולל הדיינים שעל יד ישיבת כרם ביבנה. התגורר בעפרה ולאחר מכן היה ממקימי ההתנחלות פסגות וכולל הדיינות ביישוב, בו למד שש שנים. מגיל 35 ובמשך שנים רבות היה רב המושב כפר מימון. החל מאלול תשמ"ז (1987) שימש מספר שנים כראש ישיבת עוד יוסף חי בקבר יוסף. בשנת 1989 התמנה כדיין בבית הדין הרבני בבאר שבע. בשנת 1998 מונה לאב בית הדין שם. מאז 1999 הוא עומד בראש בית הדין המיוחד לענייני יוחסין באזור הדרום. לקראת הבחירות לרבנות העיר פתח תקווה היה מועמד מטעם הציונות הדתית ומפלגת ש"ס, אך הסיר את מועמדותו. בשנת 2012 התמנה לדיין בבית הדין הגדול בירושלים, במינוי זמני. לימד בישיבת עוד יוסף חי, בישיבת עתניאל ובבית מוריה בבאר שבע. בשנת 2013 פרש הרב איגרא מתפקידו כרב של כפר מימון. ובשנת 2015 עבר לגור בירושלים בשכונת "משכנות האומה". בשנת ה'תשע"ו התמנה לחבר של קבע בבית הדין הרבני הגדול. בדצמבר 2023 מונה להרכב מיוחד לדיון במקרי עגינות כתוצאה ממלחמת חרבות ברזל, לצד הרבנים דוד לאו וצבי בן יעקב. בשנת 2013 התמודד הרב איגרא למשרת הרב הראשי לישראל. בפברואר 2013 התכנסה קבוצה של רבנים בציונות הדתית, בהם הרב דב ליאור, הרב יעקב אריאל, הרב מרדכי שטרנברג, הרב שלמה אבינר והרב מרדכי גרינברג, כדי להצביע על מועמד מוסכם למשרה זו. הרב איגרא זכה ברוב קולות המצביעים. מנגד רבנים אחרים של הציונות הדתית, כדוגמת הרב אהרון ליכטנשטיין, הרב יעקב מדן והרב נחום אליעזר רבינוביץ הביעו תמיכה ברב דוד סתיו. יומיים לפני הבחירות הודיע על פרישתו מההתמודדות. ב-2023, לקראת הבחירות לרבנות הראשית, הביע הרב איגרא את רצונו להתמודד למשרת הרב הראשי לישראל. הוא הופיע בפני ועדה של רבני הציונות הדתית בראשות הרב יעקב אריאל שהתכנסה לבחירת מועמד מוסכם מטעם הציונות הדתית, אך בסופו של דבר הוועדה בחרה ברב מאיר כהנא. על אף שההופעה בפני הוועדה כללה התחייבות שלא להתמודד בניגוד להחלטתה, במאי 2024, בעקבות קריאות בציבור לביטול החלטת הוועדה, קרא הרב דוב ליאור לרב איגרא להתמודד למשרת הרב הראשי לישראל. לאחר שהבחירות לרבנות הראשית נדחו, ועלה חשש שהרב איגרא לא יוכל להתמודד משום שיעבור את גיל 70, עתר הרב איגרא לבג"ץ, שהורה כי יש לאשר את מועמדותו גם לאחר שיעבור את גיל 70, מכיוון ש"מועמד שעמד מבחינת גילו בתנאים להתמודדות על תפקיד הרב הראשי במועד האחרון לקיום הבחירות על פי החוק, יהיה רשאי להתמודד בבחירות גם במועד הנדחות". ב-2 ביולי 2024 מונה לממלא מקום של נשיא בית הדין הרבני הגדול, עד לבחירת רבנים ראשיים, ולאחר שהגיע לגיל 70 עבר התפקיד לרב מיכאל עמוס. ב-16 בספטמבר היה הרב איגרא לראשון שאסף 20 חתימות מהגוף הבוחר ובכך היה נהיה המועמד רשמי הראשון בבחירות לרבנות הראשית לישראל נשוי לרוחמה (לבית נאומבורג), יועצת חינוכית ושדכנית. לזוג תשעה ילדים ועשרות נכדים. בנו הרב אריאל הוא רב היישוב שלומית ור"מ בישיבה תיכונית נווה. בנו, אורי, היה כתב הדתות של גלי צה"ל. בנו, הרב יוסי, הוא ראש ישיבת מדברה כעדן לצעירים במצפה רמון. אחותו ימימה נשואה לרב חיים גנץ ראש ישיבת מעלה אליהו בתל אביב. גיסיו הם הרב אסף נאומבורג, ראש הישיבה התיכונית נווה והרב עמיאל נאומבורג, ר"מ בישיבת נצר מטעי באריאל. בפברואר 2023 בפיגוע הירי בחווארה נרצחו נכדי גיסו הלל ויגל יניב. אחיו ישראל נשוי לאחותו של הרב דוד כהן ראש ישיבת חברון כנסת ישראל. מדיה וקבצים בנושא אליעזר איגרא בוויקישיתוף רשימת המאמרים של אליעזר איגרא, באתר רמבי"ש אברהם בנימין, רבנות בהסכמה, באתר ערוץ 7, 15 בנובמבר 2012 כל הכתבות על הרב אליעזר איגרא, באתר ערוץ 7 מועצת הרבנות הראשית - דיינים ובתי-דין רבנים. (חשון תש"ן-כסלו תש"ן), באתר ארכיון המדינה, עמ' 67 הרב איגרא הושבע לדיין בית הדין הגדול, ערוץ 7, יוני 2016; תיעוד: הרב איגרא נבחר לביה"ד הגדול, כיכר השבת, יוני 2016 חזקי ברוך, הרב הראשי הקים הרכב שידון בעגונות המלחמה, באתר ערוץ 7, 17 בדצמבר 2023 עכשיו זה רשמי: הרב אליעזר איגרא מתמודד לתפקיד הרב הראשי לישראל, כיכר השבת צבי שיימן, ‏הרבנים התכנסו והעדיפו את הרב איגרא כמועמד לרב הראשי, באתר "סרוגים", 21 בפברואר 2013 אביחי ישראל, מסתמן: הרב אליעזר איגרא יתמודד על משרת הרב הראשי האשכנזי, באתר כיפה חזקי ברוך ודביר עמר, "משימה גדולה": המתמודדים הגיעו לוועדת הרבנים ברמות שפירא, באתר ערוץ 7, 4 ביוני 2023 חזקי ברוך, הרב ליאור קורא לרב איגרא להתמודד לתפקיד הרב הראשי, באתר ערוץ 7, 29 במאי 2024 שילֹה פריד, גלעד מורג, בג"ץ: לקיים בחירות לבחירת הרבנים הראשיים עד סוף ספטמבר, באתר ynet, 8 באוגוסט 2024 דביר עמר, הרב עמוס ימונה למ"מ נשיא בית הדין הגדול, באתר ערוץ 7, 4 באוגוסט 2024 חדשות כיפה, עכשיו רשמית: הרב אליעזר איגרא הגיש את מועמדותו לתפקיד הרב הראשי, באתר חדשות כיפה, ‏16/09/24 בהלוויה של הלל ויגל: שירה אדירה של 'מזמור לדוד', באתר "סרוגים"